Sjedinjene Države pooštravaju sankcije Sudanu
Predsednik Buš je rekao da će se Sjedinjene Države takodje konsultovati sa svojim saveznicima o novoj rezoluciji Saveta bezbednosti UN,
Sjedinjene Države pooštravaju sankcije sudanskoj vladi zbog genocida u regiji Darfuru. Od 2003.godine, vlada sudanskog predsednika Omara al Bašira koristi svoju miliciju Džandžavid protiv protiv pobunjenika u Darfuru. Više od dve stotine hiljada ljudi ubijeno je u tom konfliktu, dok je preko dva miliona ljudi bilo primorano da napusti svoje domove. Predsednik Džordž Buš je rekao u aprilu da će Sjedinjene Države preduzeti nove korake protiv sudanske vlade ukoliko ona ne održi svoja obećanja i okonča nasilje u Darfuru. Predsednik Buš je rekao da je jasno stavio do znanja ”da je vreme obećanja isteklo“. Predsednik Omar al Bašir, kazao je predsednik Buš, nije ispunio svoje obaveze: U odgovoru na takvo ponašanje vlasti u Kartumu, Sjedinjene Države su dodale trideset kompanija, čiji je vlasnik sudanska vlada, listi kompanija sa kojima je američkim firmama i bankama zabranjeno poslovati. Kompanija koja transportuje oružje sudanskoj vladi i paravojnim snagama u Darfuru takodje će biti na listi sankcionisanih, baš kao i svi pojedinci, odgovorni za nasilje u Darfuru. Predsednik Buš je rekao da će se Sjedinjene Države takodje konsultovati sa svojim saveznicima o novoj rezoluciji Saveta bezbednosti Ujedinjenih nacija, kojom će biti utvrđene nove sankcije i proširen embargo na prodaju oružja Sudanu. Tom rezolucijom će se takodje zabraniti sudanskoj vladi da sprovodi bilo kakve vojne letove iznad Darfura. Sjedinjene Države, rekao je predsednik Buš, nastaviće da podržavaju pomoć Ujedinjenih nacija mirovnoj misiji Afričke unije, jedinoj sili koja štiti narod Darfura, a podržaće i najbrže moguće stacioniranje značajnijeg kontigenta mirovnih snaga: kazao je predsednik Buš. Sjedinjene Države, po njegovim rečima, neće okrenuti glavu od krize koja peče savest savremenog sveta.